Dialèt

Un dialèt (da 'nt ël grech διάλεκτος, dialektos) a l'é na varietà ëd na lenga ch'a resta caraterìstica d'un chèich ansema dij parlant nativ ëd la lenga midema.Oxford English dictionary Sta paròla-sì as deuvra pì che d'àutr për djë schema regionaj ëd parlé.

Ant ël dovré popolar, la paròla "dialèt" dle vire a veul dì na lenga manch conossùa (për la pì gran part dle vire na lenga regional), dzortut un-a ch'a l'abia nen na forma scrita ò ch'a la sia nen normà. Da notesse, pr'esempi, ël dovré ëd "dialet" an sta frase-sì, pijà da na biografìa ëd Theodore Roosevelt (Ël fium dël dùbit: ël viage pì sombr ëd Theodore Roosevelt (2005) ëd Candice Millard, Doubleday), "... e Rondon, contut ch'a parlèissa des dialèt indian..." (p. 80). A fa mach basta vardé qualsëssìa giornal për trové dij dovré paragonabij. Ant ës sens-sì la definission "dialèt" a l'ha dzortut un sens ofensiv, an compagnandse a l'idèja campà për aria che ij parlant ëd le lenghe ëd minoransa a resto anferior për vocabolari, gramàtica ò amportansa.

 Për savèjne ëd pi 

Categorìa:Lessicologìa
Categorìa:Varietà lenghìstiche e dë stil